Novotny Emil Róbert
Novotny Emil Róbert (Marosvásárhely, 1898. január 1. – Budapest, 1975. augusztus 15.) magyar festő, grafikus, Munkácsy Mihály-díjas (1957), érdemes művész (1968), Novotny Gergely édesapja.

Életpályája 
Tanulmányait 15 éves korában kezdte. Kernstok Károlynál tanult a Szegfű utcai művészházban, majd 1914-ben az Iparrajziskolán és 1915-ben a Képzőművészeti Főiskolán Vaszary János és Balló Ede növendékeként folytatta. Ezután  ismét Kernstok irányításával, a Haris közi szabadiskolájában tanult. Nyaranta megfordult a nyergesújfalui művésztelepen is. 1920–1923 között Olaszországban élt. Előbb mint keramikus, aztán mint bronzöntő munkás dolgozott. Itáliai tartózkodása döntő hatással volt festészetére, sok olajképet, akvarellt, rajzvázlatot készített. 1925-ben fél évet a nagybányai szabadiskolában töltött. Ugyanebben az évben lett a KUT-csoport (Képzőművészek Új Társasága) tagja és a KUT-csoport kiállításainak rendszeresen résztvevője. A Szinyei Társaságnak is a tagja lett. Linóleummetszetei 1928-ban albumban jelentek meg. 1939-ben ismét Olaszországban dolgozott.

1945 után Zsennyén, Hódmezővásárhelyen, Mártélyon festett. Számos egyéni és kollektív tárlaton mutatta be munkáit.

Emlékezete 
Sírja a Farkasréti temetőben található.

Egyéni kiállításai 
 1924 • Nemzeti Szalon, Budapest (kat.) [Deli Antallal]
 1926 • Nemzeti Szalon, Budapest (kat.) [Scheiber Hugóval, Bor Pállal, Gráber Margittal]
 1929 • Tamás Galéria, Budapest (kat.) [Székessy Zoltánnal]
 1934 • Ernst Múzeum, Budapest (kat.) [Vörös Gézával]
 1937 • Tamás Galéria, Budapest (kat.) [Szervátiusz Jenővel]
 1938 • Nemzeti Szalon, Budapest (kat.) [Hincz Gyulával]
 1939 • Nemzeti Szalon, Budapest (kat.) [Klie Zoltánnal]
 1941 • Nemzeti Szalon, Budapest (kat.) [Andrássy Kurta Jánossal]
 1944 • Műbarát (kat.) [Gráber Margittal]
 1947 • Fővárosi Népművelési Központ [Kocsis Andrással]
 1957, 1964 • Fényes Adolf Terem, Budapest (kat.)
 1966 • Móra Ferenc Múzeum, Szeged
 1973 • Csók Galéria, Budapest (kat.)
 1975, 1985 • Tornyai János Múzeum, Hódmezővásárhely (kat.)
 1986 • Művésztelepi Galéria, Szentendre (kat.)
 1998 • Jubileumi emlékkiállítás, Hódmezővásárhely.

Válogatott csoportos kiállításai 
 1918 • Haris köz, Kernstok Szabadiskola
 1924-1943 • A Képzőművészek Új Társasága kiállításai
 1926 • Téli Tárlat, Műcsarnok, Budapest
 1927 • Szinyei Társaság fiataljai, Nemzeti Szalon, Budapest
 1929 • Modern magyar festők, Tamás Galéria, Budapest
 1938 • Balatonarácsi művészek, Nemzeti Szalon, Budapest
 1939 • Modern Hungarian Painting, Delphic Studios, New York
 1945 • Nemzeti Parasztpárt kiállítása, Művészeti és Kereskedelmi Intézet • Az Első Szabad Nemzeti Kiállítás, régi Műcsarnok, Budapest
 1948 • Magyar Hét, Bulgária
 1951 • XI. kerületi képzőművészek kiállítása, Fővárosi Képtár, Budapest
 1953-1975 • A Vásárhelyi Őszi Tárlat kiállításai, Hódmezővásárhely.

Művei közgyűjteményekben 
Ferenczy Múzeum, Szentendre
Móra Ferenc Múzeum, Szeged
Magyar Nemzeti Galéria, Budapest
Tornyai János Múzeum, Hódmezővásárhely.

További információk 
 Elek A.: A Nemzeti Szalon csoportkiállítása, Újság, 1924. december 21.
 M. I.: Hét modern festő, Magyar Ország, 1926. október 31.
 Elek A.: A Nemzeti Szalon csoportkiállítása, Újság, 1926. október 31.
 Carpaccio: A Nemzeti Szalon új csoportkiállítása, Pesti Napló, 1926. október 31.
 Szomory Dezső: Finom művészek az Ernst Múzeumban, Az Est, 1934. január 28.
 Gerő Ö.: Kunstausstellungen, Pester Lloyd, 1937. április 21.
 Komor A.: (kat. bev., Műbarát, 1944)
 Frank János: (kat. bev., Fényes Adolf Terem, Budapest, 1964)
 Frank János: ~nél, Élet és Irodalom, 1966. április 30.
 Frank János: Szóra bírt műtermek, Budapest, 1975
 Frank János: Meghalt Novotny Emil. Róbert. (Élet és Irodalom, 1975. 35. sz.).
 Frank J.:  (katalógus-bevezető, Művésztelepi Galéria, 1986).

Díjai, elismerései 
 Munkácsy Mihály-díj  (1957)
 Érdemes művész (1968)
 Nemes Marcell-díj (1942)
 Szinyei Társaság tájképdíja (1942)
 Hódmezővásárhelyi Tornyai-plakett (1958)
 Munka Érdemrend arany fokozata (1973)

Jegyzetek

Források 
 
 artportal
 kieselbach.hu
 Művészeti lexikon, III. kötet 535. old.

Marosvásárhelyiek	
1898-ban született személyek
1975-ben elhunyt személyek
Magyar festők
Magyar grafikusok
Munkácsy Mihály-díjasok
Nemes Marcell-díjasok
A Magyar Népköztársaság Érdemes Művésze díjasok